Robert Earl. Robert Wayne Earl () (1985-yil 2-iyunda tugʻilgan) — amerikalik professional xokkey hujumchisi. Robert Earl hozirda cheklanmagan erkin agent hisoblanadi. Robert Earl oxirgi marta Milliy liga (NL) vakili „SCL Tigers“ xokkey klubi safida oʻynagan edi. Robert Earl Illinoys shtatining Chikago shahrida tugʻilgan, ammo Kaliforniyaning Los-Anjeles shahrida oʻsgan. Oʻyin faoliyati. Dastlabki yillar. Yoshligida Robert Earl 1999-yilda Quebek Xalqaro Pee-Wee xokkey turnirida „Los Angeles Junior Kings“ kichik xokkey jamoasi bilan oʻynagan. Robert Earl 18 yoshgacha boʻlgan va 17 yoshgacha boʻlgan AQSh xokkey milliy terma jamoasini rivojlantirish dasturida ikki yil hujumchi sifatida oʻynadi. Robert Earl 2002—2003-yilgi mavsumda 18 yoshgacha boʻlgan AQSH xokkey milliy terma jamoasi safida 53 ta oʻyinda maydonga tushib, 33 ochko toʻplashga muvaffaq boʻldi. 2003-yilda Rossiyaning Yaroslavl shahrida boʻlib oʻtgan 18 yoshgacha boʻlgan xokkeychilar oʻrtasidagi IIHF jahon chempionatida ishtirok etdi. Ushbu musobaqada AQSH milliy xokkey terma jamoasi toʻrtinchi oʻrinni egalladi. Professional. Robert Earl oʻzining professional faoliyatini „Toronto Maple Leafs“ xokkey klubining Amerika xokkey ligasi filiali „Toronto Marlies“ xokkey klubi safiga qoʻshildi. Robert Earl jamoaning 2006-yilgi Calder kubogi pley-off bosqichida „Grand Rapids Griffins“ xokkey klubiga qarshi yarim final seriyasining birinchi bosqichida maydonga tushdi. Keyingi yili Robert Earl klub safida 67 ta oʻyinda maydonga tushib, 12 ta gol urishga muvaffaq boʻldi. 2007—2008-yilgi mavsumda Robert Earl NHLdagi ilk oʻyinini 2008-yil 2-fevralda „Toronto Maple Leafs“ xokkey klubi safida „Ottawa Senators“ xokkey klubiga qarshi oʻtkazdi. Keyingi mavsumda, 2009-yil 21-yanvarda Robert Earl Ryan Hamilton evaziga „Toronto Maple Leafs“ xokkey klubi tomonidan „Minnesota Wild“ xokkey klubiga almashtirildi. Robert Earl oʻzining birinchi NHL golini 2009-yil 15-noyabrda „Carolina Hurricanes“ xokkey klubiga qarshi uchrashuvda kiritishga muvaffaq boʻldi. Robert Earl 2018-yil 13-dekabrda „SCL Tigers“ xokkey klubi bilan ikki yillik shartnoma imzoladi.